Անվանակոչությանը ներկա էին տիկին Ռիտա Սարգսյանը, Տ. Հայրապետյանի որդին` կոմպոզիտոր Արմեն Սմբատյանը, թոռը` Հայաստանի պետական երիտասարդական նվագախմբի գեղարվեստական ղեկավար և գլխավոր դիրիժոր Սերգեյ Սմբատյանը, դպրոցի նախկին սան Նաթան սրբազանը, Երևանի պետական կոնսերվատորիայի ռեկտոր, պրոֆեսոր Շահեն Շահինյանը, դիրիժորներ Հովհաննես Չեքիջյանը, Կոնստանտին Օրբելյանը, կոմպոզիտորներ Արամ Սաթյանը, Էդուարդ Հայրապետյանը, Վաչե Շարաֆյանը և այլք։ Այսուհետ հոյակերտ դահլիճը, համերգների հայտագրերը կզարդարվեն Տ. Հայրապետյանի հնչեղ անվամբ, որը, պահապան հրեշտակի պես, կուղղորդի երաժիշտներին դեպի նորանոր լուսեղեն բարձունքներ։